text: 83-årig kvinde jager røvere på flugt
  04 januar 2016 kl. 21.12
  Tre røvere brød mandag aften ind hos beboer på ældrecenter, men hun lod sig ikke skræmme 
  Det lykkedes mandag aften en 83-årig kvinde at jage tre røvere på flugt, da de brød ind i hendes bolig på et ældrecenter på Hjortebrovej i Haderslev.
  Den ene af de tre var bevæbnet med en kniv, men trods det skubbede den 83-årige kvinde røverne væk, mens hun råbte om hjælp. Herefter flygtede de fra stedet uden at have haft held med deres røveriske forehavende.
  Vagtchef Søren Strægaard hos Syd- og Sønderjyllands Politi oplyser tirsdag aften klokken 22 til TV SYD, at flere politipatruljer eftersøger gerningsmændene i området.
  Den ene af dem beskrives som høj og slank, han var i ført mørkt tøj og han havde en mørk hue over ansigtet.
  Eventuelle oplysninger kan gives til politiet på tlf. 1-1-4.
  